Wit kenanga nduwèni pang kang gedhe, diameteré 0,1-0,7 meter, kanthi umur puluhan taun.[3] Tanduran kenanga nduwèni pang kang getas nalika isih enom. Dhuwuré wit iki isa nganti 5-20 meter.[3] Kembang kenanga bakal metu ing pang kang panggoné bagéyan dhuwur. Saben kembang ana 6 lembar godhong kanthi makutha kang warnané kuning lan ditambahi 3 lembar godhong werna ijo.[3] Susunan kembang kasebut majemuk karo garpu-garpu.[3] Kenanga ora kalebu tanduran herba.[4] Cara nengkaraké ya iku saka wiji lan wité.[4] Kang bisa dimanfaatké saka kenanga ya iku kembangé kang ngganda arum.[4]